Sindrom berang

Sindrom berang ialah kecelaruan sawan jarang pada anjing yang bercirikan agresi meledak.

Ini kerap dikelirukan dengan penyakit idiopati, iaitu istilah untuk agresi tanpa punca yang dapat dikenal pasti. Sindrom berang paling kerap merupakan salah diagnosis bagi anjing dengan suatu bentuk tidak berkaitan, tetapi lebih lazim, bagi agresi. Walaupun bukti saintifik adalah terbatas, ini dianggap berasal usul genetik dan dapat diwarisi. Kecelaruan ini dirawat dengan antiepileptik.

Nama
Sindrom berang telah dikenali dengan pelbagai nama sejak penemuannya. Sindrom berang ialah istilah basahan yang paling kerap digemari oleh jurulatih anjing, pengendali, dan sesetengah perunding tingkah laku. Nama alternatif yang digunakan oleh penyelidik, saintis veterinar, dan pakar tingkah laku termasuk sindrom lelap mental (mental lapse syndrome, MLS) dan diskontrol episodik.

Sindrom berang juga kadang-kadang diistilahi suatu bentuk epilepsi, khususnya epilepsi limbik. Istilah epilepsi limbik untuk sindrom berang telah digunakan secara sinonim dengan istilah epilepsi psikomotor, epilepsi automatik, epilepsi rinensefalik, epilepsi tingkah laku, epilepsi lobus temporal, dan epilepsi autonomi. Di samping itu, bergantung pada budi bicara profesional, perkataan "sawan" mungkin digantikan dengan "epilepsi" dalam kajian atau sumber tertentu. Edward B. Breitschwerdt, iaitu seorang penyelidik dan doktor haiwan, menulis bahawa "kelimpahan sinonim menyebabkan kesukaran untuk jelas-jelas memastikan hasil keputusan bagi sama ada penyiasatan klinikal atau penyiasatan penyelidikan tentang epilepsi limbik pada anjing".

Sindrom berang kerap dikelirukan dengan agresi idiopati, iaitu istilah untuk agresi tanpa punca yang dapat dikenal pasti, kerana mengongsi nama dengannya dalam kajian-kajian terawalnya sebelum dikenal pasti sebagai keadaan diskret. Dalam penyelidikan awal, sindrom berang kadang-kadang dirujuk sebagai agresi idiopati permulaan tiba-tiba (sudden-onset idiopathic aggression, SOIA) untuk membezakannya daripada penyakit idiopati dan kemudian sebagai agresi permulaan tiba-tiba (sudden-onset aggression, SOA).

Sindrom berang tidak mempunyai hubungan perubatan dengan rabies, yang untuknya namanya kadang-kadang disalah anggap.

Ciri
Agresi dalam sindrom berang bercirikan keparahannya dan kerap membawa maut kepada anjing, haiwan, atau orang yang disasarkan. Episod mungkin menyebabkan kecederaan mengancam nyawa dan menghasilkan kehilangan upaya atau cacat rupa.

Anjing dengan sindrom berang biasanya mengalami episod keberangan pertamanya semasa usia remaja, iaitu pada antara usia 1 dengan 3 tahun, serupa dengan anjing dengan epilepsi idiopati.

EEG interiktal dalam pengaruh anestesia am biasanya menunjukkan nyahcas cepat bervoltan rendah yang merupakan ciri bagi sawan fokus. Fokus sawan berada di dalam lobus temporal, paling kerap lobus temporal kiri.

Kesudahan
Prognosis untuk rawatan bagi sindrom berang adalah berawas. Ini dirawat dengan antiepileptik.

Baka berkaitan

Springerspaniel Inggeris
Springerspaniel Inggeris ialah asal usul bagi istilah "Springer Rage" yang kerap digunakan pada tahun 1970-an dan tahun 1980-an.

Springerspaniel Inggeris ialah baka yang paling kerap dirujukkan kepada perunding tingkah laku anjing untuk agresi pada tahun 1980-an.

Pat Miller menulis dalam Beware of the Dog: Positive Solutions for Aggressive Behavior in Dogs pada tahun 2017: "[Sindrom berang] menangkap imaginasi dunia anjing dan tidak lama kemudian setiap anjing dengan episod agresi meledak tiba-tiba ditanda dengan label "sindrom berang" yang malang, terutamanya jika ia merupakan spaniel daripada sebarang jenis."

Baka lain
Bulterier juga telah digunakan dalam kajian penyelidikan mengenai sawan fokus kebakaan spesifik baka, kadang-kadang menyertakan gejala agresif.

Diagnosis
Sindrom berang didiagnosis melalui EEG.

Fungsi tiroid diuji semasa pemantauan diagnostik tipikal kerana keadaan tiroid, paling lazim hipotiroidisme dan hipertiroidisme, telah dicadangkan menyebabkan agresi patofisiologi yang mungkin hadir serupa dengan sindrom berang.

Pada haiwan lain
Pada tahun 2002, seekor harimau belang betina berusia 4 bulan dilaporkan dengan gejala yang beranalog dengan sindrom berang. Harimau belang betina itu mengalami episod selama antara 30 saat dengan seminit bagi agresi meledak terarah kendiri dan pencacatan diri, di samping sawan tonus-klonus menyeluruh sekali-sekala dan kedua-dua gejala neurologi fokus dan gejala neurologi menyeluruh seperti episod berjalan berterusan dalam bulatan ke kanan dan kebutaan epilepsi. EEG-nya menunjukkan kegiatan epileptiform frontal-temporal kiri, yang mengesahkan diagnosis bagi sawan separa kompleks. Pengujian bendalir serebrospina, pengujian hematologi, pengujian serologi, dan profil biokimia serum kesemuanya adalah normal selain protein CSF yang sedikit ternaik. Harimau belang betina itu ialah hasil daripada pembiakbakaan sedarah dan salah seekor rakan seperinduknya didiagnosis dengan sawan menyeluruh. Ia berjaya dirawat dengan fenobarbital (2.5 mg/kg melalui mulut dua kali sehari, yang membawanya dalam julat terapi pada kepekatan darah 24 mg/dl).

Teori terganti
Pada tahun 1980, terdapat cadangan agar terapi elektrokonvulsif, lobotomi prafrontal, dan hipoksia serebrum separa (kecederaan otak hipoksia-anoksia) digunakan untuk merawat sindrom berang. Sebuah kajian tahun 1974 tentang lobotomi prafrontal bagi anjing agresif mendapati bahawa 50% daripada jumlah anjing terlobotomi mati akibat komplikasi. Anjing terselamat mula menghidap sawan, inkontinens tinja dan kencing, kekeliruan, kehilangan ingatan, seroma, disregulasi emosi, gejala neurologi fokus, kelemahan, dan kesusutan berat. 40% daripada jumlah anjing terselamat tidak mengalami pengurangan agresi sedia ada dan agresi pada sesetengah anjing bertambah teruk selepas tatacara itu. Rawatan itu diperihalkan sebagai langkah wiraan yang menyebabkan kerosakan lanjut kepada kesihatan anjing tersebut tetapi dilakukan sebagai pilihan terakhir untuk memelihara nyawa anjing tersebut. Berbilang anjing yang tidak mati akibat tatacara itu sendiri dieutanasia juga.

Lihat juga
 Eutanasia haiwan
 Fenobarbital
 Punca sawan
 Senarai serangan anjing maut

Rujukan

Bacaan lanjut








Kategori:Gangguan neurologi
Kategori:Sindrom pada anjing
Kategori:Kecelaruan menyebabkan sawan